ქალაქ ფოთში შიდა საქალაქო მარშრუტებზე მოძრავი ტრანსპორტის სახეობებია:

მუნიციპალური ტრანსპორტი (ავტობუსი); კერძო სამარშრუტო მიკროავტობუსი;

ტაქსი;

ქალაქში მოწესრიგებულია საგზაო მოძრაობის მარეგულირებელი ნიშნები. მუნიციპალური ავტობუსებით მგზავრობის საფასური შეადგენს 0,50 თეთრს. შიდა საქალაქო მარშრუტებზე მოძრავი კერძო მიკრო ავტუბუსებით მგზავრობის ღირებულება შეადგენს 1 (ერთი) ლარს. ამ ეტაპისთვის, ქალაქში 9 მარშრუტზე მოძრაობს 14 ავტობუსი, ხოლო 9 მარშრუტზე 28 მიკროავტობუსი.

დევნილთა დასახლებაში მცხოვრები მოქალაქეების მოთხოვნისა და საჭიროების გათვალისწინებით, მალთაყვის უბანში, ახალი რაიონიდან, ყოველდღიურად ხორციელდება სკოლის მოსწავლეების ტრანსპორტირება.

1 ერთეული ადაპტირებული მიკროავტობუსი ემსახურება შშმ ბავშვთა დღის ცენტრს.

მუნიციპალური ტრანსპორტით მგზავრობის შეღავათები ვრცელდება მოქალაქეებზე:

M3 კატეგორიის იმ ავტობუსებით, სადაც მგზავრობის ფასის გადახდა ხორციელდება

ელექტრონული აღმრიცხველი საშუალებების გამოყენებით, 50% შეღავათიანი მგზავრობით

ისარგებლებენ ქალაქ ფოთში რეგისტრირებული (მცხოვრები) შემდეგი კატეგორიის მოქალაქეები:

ა) მეორე მსოფლიო ომის ვეტერანები და მათთან გათანაბრებული პირები;

ბ) საქართველოს ტერიტორიული მთლიანობის, თავისუფლებისა და დამოუკიდებლობისათვის

საბრძოლო მოქმედებების ვეტერანები და მათთან გათანაბრებული პირები;

გ) სხვა სახელმწიფოთა ტერიტორიებზე საბრძოლო მოქმედებების ვეტერანები და მათთან

გათანაბრებული პირები;

დ) სამხედრო ძალების ვეტერანები;

ე) მკვეთრად გამოხატული შეზღუდული შესაძლებლობების მქონე პირები.

მგზავრობის გადასახადისაგან სრულად თავისუფლდება ქალაქ ფოთში რეგისტრირებული

(მცხოვრები) შემდეგი კატეგორიის მოქალაქეები:

ა) 0 – 6 წლამდე ბავშვები;

ბ) სკოლის მოსწავლეები (24 საათში 2-ჯერ);

გ) ა(ა)იპ ,,ქალაქ ფოთის მუნიციპალიტეტის სოციალური მომსახურების ცენტრის“ ბენეფიციარები,

სასადილოს თანამშრომლები, მედდები და ექიმები;

დ) ა(ა)იპ კოალიცია „სოციალური რეფორმებისათვის“ დღის ცენტრის თანამშრომლები;

ე) შეზღუდული შესაძლებლობის მქონე უსინათლო პირები და გადაადგილებისას მათთან ერთად

მყოფი დამხმარე ნებისმიერი პირი.

M2 კატეგორიის ტრანსპორტით მგზავრობის გადასახადისაგან თავისუფლდება შეზღუდული შესაძლებლობის მქონე ბავშვთა დღის ცენტრის ბენეფიციარები, ასევე ა(ა)იპ ,,ქალაქ ფოთის მუნიციპალიტეტის სოციალური მომსახურების ცენტრის“ მედდები და ექიმები.

მუნიციპალურ ტრანსპორტს (ავტობუსები) განკარგავს შპს „ფოთის სატრანსპორტო კომპანია“.

მუნიციპალური ავტობუსების მოძრაობის განრიგთან დაკავშიებით ინფორმაცია შეგიძლიათ იხილოთ შპს ,,ფოთის სატრანსპორტო კომპანიის“ ოფიციალურ ფეისბუქ გვერდზე.<https://www.facebook.com/transportcompanyofpoti>